বহু কথা আছিল কিন্তু নহ'ব জঁপিয়াই জঁপিয়াই এৰি এৰি থৈ যাব লাগিব। ঠাইৰ নাটনিয়ে চুলিত ধৰি টানি আছে। জল বৌর্ডৰ আৱির্ভাৱৰ সমান্তৰালকৈ আৱির্ভূত হ'ল ধন যোগান প্রতিষ্ঠান, 'জাইকা',JNURM নির্মাণৰ ঠিকাদাৰী প্রতিষ্ঠান গেম্ন্ ইণ্ডিয়া আদি। জল বৌর্ডে বৃহত্তৰ গুৱাহাটীত পানী যোগানৰ বাবে উত্তৰ গুৱাহাটীকো ধৰি সৃষ্টি কৰিলে মুঠ চাৰিটা মণ্ডল Zone)। বিশেষ গুৰুত্ব দিয়া হ'ল, পাণ্ডু, মালিগাঁও, আদাবাৰী, জালুকবাৰী, আজাৰা, বৰঝাৰ আদি অঞ্চল সামৰি সৃষ্ট দক্ষিণ-পূব (ছাউথ্ ইস্ত্) গুৱাহাটী মণ্ডল। দীর্ঘদিন জুৰি, কাম সমাপ্ত নোহোৱাৰ ব্যাপক অভিযোগ। বাকীকেইটা মণ্ডলৰ কাম আৰম্ভ নোহোৱাৰে নিচিনা। হ'লেও, হেলেক নেচা হৈ-নেচা। সেই সময়ত গুঃ মঃ উঃ প্রাধিকৰণৰ অধ্যক্ষ আছিল পূর্বে 'ছেইৱ্ Save) গুৱাহাটী, বিল্ড্ গুৱাহাটী'ৰ অধ্যক্ষ ধীৰেন বৰুৱা। ২০১৫ চনৰ ২৮ এপ্রিল তাৰিখে প্রাধিকৰণে এখন সভা পাতি, ৰাজহুৱা কথাত সততে সৰৱ ('সোচ্চাৰ' নহয়), প্রাক্তন বিধায়ক অজয় দত্ত আৰু মোক নিমন্ত্রণ কৰি নিছিল যিখন সভাত গোটাদিয়েক নির্মাণ প্রতিষ্ঠানৰ প্রতিনিধিও উপস্থিত আছিল। আমাক পাণ্ডু-মালিগাঁও অঞ্চলৰ কিছু পাহাৰীয়া ঠাইলৈ নি, পানীৰ ডাঙৰ নলী বহুওৱাৰ (পাইপ্ লেয়িং) কামো দেখুওৱা হৈছিল। প্রাধিকৰণৰ কার্য্যালয়লৈ উভতি অহাৰ পাছত অধ্যক্ষ বৰুৱাই আমাক কৈছিল যে সম্পূর্ণ দক্ষিণ-গুৱাহাটী মণ্ডলৰ সকলো গ্রাহকে সেই বছৰৰে (২০১৫) ১ ছে'প্ঢে'ম্বৰৰ পৰা পানী পাব। সিংঘলদেউ, এতিয়া অধ্যক্ষ আপুনি নিজেয় বৰুৱা আৰু অজয় দত্তৰ পৰা সত্যাসত্য নির্ণয় কৰিব পাৰে মই কোৱা এই কথাষাৰৰ। কিন্তু পানী যোগানৰ কাম আৰম্ভ হ'ল, যোৱা এবছৰমানৰ আগেয়েহে তাতো, ওখ ঠাইবোৰৰ বাসিন্দাই ভালকৈ নাপায়। উত্তৰ গুৱাহাটী প্রকল্পৰ কাম এতিয়াও শতকৰা ৪০ ভাগ মানহে হৈছে। তেনে স্থলত, আপুনি ভাবেনে যে আগন্তুক চাৰি বছৰ আঠ মাহত ৰাজ্যৰ সমগ্র নগৰাঞ্চলত আপোনাৰ বিভাগে বিশুদ্ধ তথা পর্য্যাপ্ত পৰিমাণৰ পানী যোগান ধৰিব পাৰিব?
সিংঘলদেৱ, আপুনি নাভাবেনে যে গুৱাহাটীৰ উপৰি অসমৰ ইমূৰৰপৰা সিমূৰলৈ সৰু, ডাঙৰ, মজলীয়া সকলো চহৰৰে পথ, পদপথ আৰু অন্যান্য ৰাজহুৱা স্থানত দেখা পোৱা, প্লাস্তিক, পলিথীন, পেলনীয়া খাদ্য বস্তু আৰু অন্যান্য পেলনীয়া পদার্থ, জীৱ-জন্তুৰ মৃতদেহ আৰু জাবৰ-জোঁথৰৰ পূতিগন্ধময় দ'মে এটা কদর্য্য পৰিৱেশ সৃষ্টি কৰাৰ উপৰি জন স্বাস্থ্যৰ প্রতি চৰম ভাবুকিৰ সৃষ্টি কৰিছে আৰু স্থানীয় পৌৰ নিকায়সমূহৰ লগতে চৰকাৰৰ পৌৰ প্রশাসন বিভাগ তথা সামগ্রিকভাৱে অসম চৰকাৰৰ দুর্নীতি, অকর্মণ্যতা আৰু বিফলতাকো প্রতিপন্ন কৰিছে? এই অৱস্থা অন্ত কৰাৰ বিষয়ে আপুনি কি ভাবিছে?
মন্ত্রী মহোদয়,Foot Path (ফূট্ পাথ ডাবল-০০-থাকিলে, দীর্ঘ ঊ () কাৰ) মানে হৈছে পদ পথ, অর্থাৎ যি পথেদি যাবলৈ পদ বা ভৰি ব্যৱহাৰ কৰা হয়। কিন্তু অসমৰ বেছিভাগ মানুহে এই কথা নাজানে বুলি ক'লেও ডাঙৰ ভুল নহয় মন্ত্রী, বিধায়ক, আমোলা, আৰক্ষী, 'ৱিদ্বান' লোকসকলো ইয়াৰ ব্যতিক্রম নহয়। দৰাচলতে, নগৰীয়া অঞ্চলত, অন্ততঃ পদপথ থকা ঠাইত, খোজকাঢ়ি যাবৰ বাবে পদপথ ব্যৱহাৰ কৰা অভ্যাসটো এটা অত্যাৱশ্যকীয় নাগৰিক আচৰণ তথা সংস্কৃতিৰূপে গঢ়ি তুলিবলৈ কোনো চৰকাৰে আজিকোপতি একো ব্যৱস্থা নল'লে। বজাৰ বলিয়া নাগৰিকসকল, 'উচ্চ শিক্ষা' গ্রহণ কৰি থকা ছাত্র-ছাত্রী, আটাই 'বিন্দাছ' দৰাচলতে অসমত পদপথৰ অর্থ হৈছে হৰেকমালৰ দোকান-বজাৰ ফাস্ত্ ফূড্ জইণ্ট বাইক্, সূকটা(ৰ্) আদিৰ আস্থান তথা মেৰামতি কাৰখানা বিহাৰীৰ ফুস্কা, কুঁহিয়াৰ ৰসৰ বেহা তথা 'মস্তান' লোকৰ দাদাগিৰিৰ স্থান। আপুনি নাভাবেনে যে পদপথৰ এনে অসভ্য, বর্বৰ, জঘন্য অৱস্থাৰ বাবেই পথচাৰী লোক মূল ৰাজপথেদি খোজ কাঢ়িবলৈ বাধ্য হয়, আৰু, তাৰ ফলতে প্রতিবছৰে, যান-বাহনৰ খুন্দাত অলেখ লোক য়মপুৰীৰ যাত্রী হয়? অথচ, চৰকাৰে লাভ্লীনা বৰগোহাঁইক ব্যৱহাৰ (য়ূয্) কৰি প্রচাৰ কৰে বোলে পথ দুর্ঘটনাত ঘটা মনুষ্য মৃত্যুৰ ৭৫ শতাংশ ভাগৰ প্রধান কাৰণ তীব্র বেগ ৰাষ্ট্রীয় ঘাইপথ হাঃ হাঃ হাঃ। আপুনি এতিয়া কি কৰিব?
অস্তাচলৰ দিশে মোদী মেজিক?
অসমৰ সৰ্বাধিক প্ৰচলিত দৈনিক বাতৰিকাকত। ২০১১ চনৰ ৪ মাৰ্চত বাতৰিকাকখন প্ৰথম প্ৰকাশ পায়। কাকতখনৰ সম্পাদক নৰেশ কলিতা। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, বিশ্বনাথ চাৰিআলি আৰু গোৱালপাৰাৰ পৰা একেসময়তে প্ৰকাশ পায়।
